Այս պահին հստակ պատասխաններ չունենք, առնվազն՝ ինֆորմացիայի պակասի հետևանքով։ Մենք, ըստ էության, անտեղյակ ենք, թե ինչ է կատարվում կուլիսներում։ Տրամաբանական է ենթադրել, որ եթե Նիկոլ Փաշինյանն ու Իլհամ Ալիևը՝ թեկուզև Վլադիմիր Պուտինի միջնորդությամբ, կարողանում են հանգել նման սկզբունքային համաձայնությունների, կարող են նստել նաև բանակցային սեղանի շուրջ ու այս պարագայում առնվազն տարակուսելի է, որ Հայաստանի ու Ադրբեջանի արտգործնախարարների երկու հանդիպումներից հետո առաջին դեմքերի բանակցությունների վերաբերյալ պայմանավորվածություն չի կայանում։